### Resumé

Gentænkning af den kollektive trafik er i den afsluttende proces med fastlæggelse af de konkrete køreplaner, hvorefter busoperatøren kan planlægge den endelige kørsel, så de nye køreplaner kan tages i brug fra sommeren 2024. Teknisk Udvalg godkendte 6. februar 2024, pkt. 20, at gennemføre en etårig prøvehandling, hvor der etableres en ny linje 11A, som betjener virksomhederne omkring Grundet Ringvej,  [adresse] og [adresse]. Rammerne for prøvehandlingen er videredrøftet med [adresse].

### Sagsfremstilling

Teknisk Udvalg godkendte 6. februar 2024 pkt. 20 at gennemføre en etårig prøvehandling med øget betjening af erhvervsområdet i [adresse] under forudsætning af [adresse] bidrager med en økonomisk andel. Formålet med prøvehandlingen er at gøre det mere attraktivt at benytte den kollektive trafik til erhvervsvirksomhederne i og omkring [adresse]. Det gøres ved at øge frekvensen til området til 20 minutters drift i myldretiden. Frekvensen opnås ved at oprette en ny linje, 11A. Linjen skal køre 2 gange i timen i tidsintervallerne kl. 7.00 til 9.30 og kl. 15.00 – 17.00. Ruteforløbet for linje 11A vil være VTC – [adresse]– Grundet Ringvej  – [adresse] – [adresse] - VTC. Dette vil give 20 minutters drift på Grundet [adresse] til [adresse], mens virksomhederne på [adresse] og [adresse] betjenes to gange i timen. Med oprettelse af linje 11A vil frekvensen mellem Bilka-området og VTC øges i de nævnte tidsintervaller.

Flere virksomheder er interesseret i en god kollektiv trafikbetjening af området til deres medarbejdere og gæster blandt andet af hensyn til virksomhedernes ESG-certificering. Vejle Kommune vil gerne indgå i et partnerskab med virksomhederne om i en periode at øge frekvensen på den kollektive trafik for at understøtte mulighederne for at give medarbejderne et reelt alternativ til bilen.

Forvaltningen ser interessen fra erhvervsområderne og et potentielt partnerskab som en mulighed for at afprøve tankerne om øget frekvens i et område med potentielt mange kunder, som en prøvehandling i relation til grundtankerne i gentænkningen af den kollektive trafik. Samtidig spiller det ind i intentionerne i grønt visionstillæg til mobilitetsplan, hvor kollektiv trafik er et vigtigt element i den samlede mobilitet.

På baggrund af Teknisk Udvalgs beslutningen 6. februar 2024 har der været videre dialog med [adresse], hvor mulighederne for den kommende linje herunder finansiering, blev drøftet. Der er enighed om, at Klimapartnerskabet skal gøre en stor indsats for at få passagerne med i bussen.  Tiltrækning af nye passagerer tager tid, så der vil være en indfasningsperiode. Derfor ska udviklingen i passagerantallet følges nøje i gennem hele perioden med en løbende evaluering - første gang i foråret 2025.

Det anbefales at oprette den nye linje fra 12. august 2024, således at ruten igangsættes efter sommerferien, når flertallet er tilbage på arbejde igen.

I forhold til finansieringen bidrager  Klimapartnerskabet årligt med 0,5 mio. kr. En fælles indsats mellem klimapartnerskabet, Sydtrafik og Vejle Kommune skal sikre at 0,4 mio. kr. hentes på billetindtægter svarende til ca. 23.500 ture årligt. Omregnet svarer det til ca. 105 ture dagligt fordelt på 17 afgange på linje 11 og 11A.

### Økonomi

I følge Lov om Trafikselskaber § 3b, må private virksomheder yde et tilskud til nye ruter eller afgange på eksisterende ruter til og fra virksomheden. [adresse] er indstillet på at indgå et partnerskab med Vejle Kommune for at medfinansiere etablering af linje 11A.

Udgifterne til etablering af linje 11A i perioden 12. august 2024 til 27. juni 2025 vil være 1,9 mio. kr. [adresse] andel anbefales finansieret med 0,5 mio. kr. i hhv. 2024 og 2025 af innovationspuljen. Evt. restfinansiering dækkes af kollektiv trafik.

### Klima og resiliensvurdering

Kollektiv trafik kan transportere flere og er dermed til at reducere trængslen. Busserne er elbusser. Begge dele er med til at reducere mængden af C02.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** der gennemføres en prøvehandling fra 28. juni 2024 til 27. juni 2025, hvor der etableres 20 minutters drift til [adresse] i tidsrummet kl. 7.00 – 9.30 og kl. 15.00 – 17.00 på hverdage,

**at** prøvehandlingen evalueres i foråret 2025 med henblik på vurdering af den fortsatte drift af linje 11A, og

**at** udgifterne til etablering af prøvehandlingen finansieres som skitseret under sagens økonomiafsnit

### Beslutning

Sagen blev taget af dagsordenen.